**Kоментар монетарних кретања у марту 2022. године**

Укупна новчана маса (М2) на крају марта 2022. године износила је 30,92 милијарде KМ, на мјесечном нивоу регистрован је значајан пад новчане масе за 544,8 милиона KМ (1,73%). Смањење новчане масе (М2) у марту 2022. године резултат је смањења квази новца (QМ) за 453,5 милиона KМ (3,3%) и новца (М1) за 91,4 милиона KМ (0,5%). До смањења новца (М1) је дошло је усљед смањења преносивих депозита у домаћој валути за 268,6 милиона KМ (2,2%) и повећања готовине изван банака за 177,2 милона KМ (3,1%). Смањење квази новца (QМ) резултат је пада преносивих депозита у страној валути за 57,6 милиона KМ (1,7%), осталих депозита у домаћој валути за 169,9 милиона KМ (5,6%) и осталих депозита у страној валути за 225,9 милиона KМ (3,2%).

На годишњем нивоу, пораст новчане масе (М2) у марту 2022. године износио је 2,1 милијарду KМ (7,3%). Раст је остварен код готовине изван банака за 801,5 милиона KМ (15,9%), код преносивих депозита у домаћој валути за 1,6 милијарди KМ (15,5%) и преносивих депозита у страној валути за 311,1 милион KМ (10,3%), уз истовремено смањење осталих депозита у домаћој валути за 162,7 милиона KМ (5,4%), и осталих депозита у страној валути за 454,8 милиона KМ (6,2%).

  

Протуставка смањењу новчане масе (М2) на мјесечном нивоу у марту 2022. године у износу од 544,8 милиона KМ (1,73%) је пад нето стране активе (НСА) за 678,3 милиона KМ (3,6%) и раст нето домаће активе (НДА) за 133,5 милиона KМ (1,1%). Пораст новчане масе (М2) на годишњем нивоу од 2,1 милијарду KМ (7,3%), резултат је раста нето стране активе (НСА) за 2,0 милијарде KМ (12,1%) и нето домаће активе (НДА) за 116,0 милиона KМ (0,9%).

**Mонетарни преглед**

|  |  |  |  |
| --- | --- | --- | --- |
|   | Стање у мил. KМ | Мјесечне промјене у мил. KМ | Годишње стопе раста у % |
|   | III 2022 | I 2022 | II 2022 | III 2022 | I 2022 | II 2022 | III 2022 |
| **Актива** |   |   |   |   |   |   |   |
| **1.** **Нето страна актива** | **18.319,1** | **143,7** | **-262,7** | **-678,3** | **19,6** | **17,3** | **12,1** |
| 1.1. Страна актива | 20.159,7 | 54,4 | -270,8 | -689,3 | 15,3 | 13,5 | 9,4 |
| 1.2. Страна пасива | -1.840,6 | 89,3 | 8,1 | 11,0 | -15,9 | -14,7 | -12,2 |
| **2. Нето домаћа актива** | **12.604,6** | **-49,6** | **121,5** | **133,5** | **0,3** | **0,1** | **0,9** |
| 2.1. Потраживања од централне (нето) кантона и општина | -213,9 | 21,2 | 3,0 | -17,1 | -136,8 | -136,7 | -143,0 |
| 2.2. Потраживања од домаћих сектора | 20.214,0 | -127,8 | 135,6 | 218,9 | 3,8 | 4,0 | 4,4 |
| 2.3. Остале ставке | -7.395,5 | 57,0 | -17,0 | -68,3 | -0,8 | 0,3 | 0,4 |
| **Пасива** |   |   |   |   |   |   |   |
| **1. Новчана маса (М2)** | **30.923,7** | **94,1** | **-141,2** | **-544,8** | **11,2** | **9,8** | **7,3** |
| 1.1. Новац (М1) | 17.825,4 | -61,0 | 50,2 | -91,4 | 17,6 | 16,7 | 15,6 |
| 1.2. Kвази новац (QМ) | 13.098,3 | 155,1 | -191,4 | -453,5 | 3,9 | 1,9 | -2,3 |

**Кредити**

Укупни кредити домаћим секторима на крају марта 2022. године износили су 21,25 милијарди KМ и у односу на претходни мјесец повећани су за 195,6 милиона KМ (0,9%). Раст кредита регистрован је код сектора становништва за 85,8 милиона KМ (0,8%) и приватних предузећа за 144,9 милиона KМ (1,7%). Пад кредитног раста на мјесечном нивоу је забиљежен код владиних институција за 26,2 милиона KМ (2,3%), јавних предузећа за 8,6 милиона KМ (1,7%), и осталих домаћих сектора за 0,3 милиона KМ (0,2%).

Годишња стопа раста укупних кредита у марту 2022. године износила је (3,8%), номинално 776,7 милиона KМ. Годишњи раст кредита регистрован је код сектора становништва за 555,4 милиона KМ (5,6%), приватних предузећа за 269,4 милиона KМ (3,1%) и осталих домаћих сектора за 14,0 милиона KМ (9,2%). Смањење кредитног раста на годишњем нивоу регистровано је код владиних институција за 53,5 милиона KМ (4,5%) и нефинансијских јавних предузећа за 8,6 милиона KМ (1,7%).

**Секторска структура кредита у БиХ**

|  |  |  |  |
| --- | --- | --- | --- |
|   | Стање у мил.КМ | Мјесечне промјене у мил.КМ | Годишње стопе промјене у % |
| III 2022 | I 2022 | II 2022 | III 2022 | I 2022 | II 2022 | III 2022 |
| **Укупно** | **21.249,3** | **-142,7** | **119,1** | **195,6** | **3,5** | **3,7** | **3,8** |
| Од тога: |   |   |   |   |   |   |   |
| Становништво | 10.526,4 | -36,6 | 41,6 | 85,8 | 5,3 | 5,5 | 5,6 |
| Приватна предузећа | 8.926,5 | -81,4 | 86,2 | 144,9 | 2,2 | 2,2 | 3,1 |
| Владине институције  | 1.124,6 | -14,7 | -14,6 | -26,2 | 0,8 | 0,8 | -4,5 |
| Јавна предузећа | 505,3 | -4,2 | 7,4 | -8,6 | -3,9 | -2,6 | -1,7 |
| Kредити осталим домаћим секторима | 166,5 | -5,7 | -1,5 | -0,3 | 7,8 | 11,9 | 9,2 |

**Девизне резерве**

Девизне резерве Централне банке БиХ на крају марта 2022. године износиле су 15,96 милијарди KМ. У односу на претходни мјесец, девизне резерве Централне банке БиХ су смањене за 384,8 милиона KМ (2,4%), док је на годишњем нивоу регистрован пораст за 2,32 милијарде KМ (17,0%).